Priscilla Mbarumun Achakpa

Priscilla Mbarumun Achakpa ni mwanaharakati wa mazingira nchini Nigeria. Yeye ndiye mwanzilishi na Rais wa shirika la kimataifa la  Women Environment Programme (WEP), shirika  ambalo huwapa wanawake masuluhisho endelevu kwa matatizo ya kila siku hasa kwa upande wa Mazingira. Kabla ya hapo, alikuwa mkurugenzi mtendaji wa WEP

 Maisha ya awali na Elimu 
Achakpa aliolewa akiwa na umri wa miaka 16, akawa mama wa watoto watatu, na kisha mumewe akafa, na kumwacha akiwa mjane mwenye umri mdogo.  Familia ya mumewe ilimnyang'anya urithi na baadae akajiandikisha katika shahada za masomo ya Maendeleo, Utawala wa Biashara na Usimamizi, ikifuatiwa na shahada za uzamili katika Usimamizi na Utawala wa Biashara, na katika Mafunzo ya Maendeleo.    Alikamilisha Shahada ya Uzamivu (Ph.D.) kutoka Chuo Kikuu cha Uhandisi na Usimamizi wa Biashara, Banja Luka na Cheti cha Kitaalamu kutoka Shule ya Biashara ya Chuo Kikuu cha Harvard . 

 Marejeo 

Jamii:wanaharakati wa Nigeria
Jamii:Swahili climate voices